proxectonos/corpus_dominio_legal_administrativo_tmp huggingface dataset:
24/08/2021 | Administración LocalMunicipal
Mazaricos
Delegación de atribucións no Concelleiro don Jorge Domingo Villar Cobas para a celebración de matrimonio civil.

Asunto: Delegación de atribucións no Concelleiro D. Jorge Domingo Villar Cobas para a celebración de matrimonio civil. Mediante este anuncio faise público que por resolución da Alcaldía n.º 159/2021, do 18 de agosto de 2021, acordouse o seguinte: “DECRETO DE ALCALDÍA Visto o expediente instruído no rexistro civil de Mazaricos para a autorización de matrimonio civil entre D. Alfred William Dumitru Catalin Carreiro Nae, con DNI XXXXXXXXX e Dª Efidencia Cesario Hirceaga, con DNI XXXXXXXXX. Visto o disposto no artigo 51.1 do Código Civil, e de conformidade cos artigos 21.3 da Lei 7/1985, de 2 de abril, reguladora de Bases de réxime local e 43 do RD 2568/1986, Regulamento de organización, funcionamento e réxime xurídico das entidades locais Pola presente resolvo: Primeiro.- Delegar no concelleiro D. Jorge Domingo Villar Cobas as atribucións que me corresponden para a celebración de matrimonio civil de D. Alfred William Dumitru Catalin Carreiro Nae, con DNI XXXXXXXXX e Dª Efidencia Cesario Hirceaga, con DNI XXXXXXXXX o 6 de setembro de 2021 ás 12:00 horas na casa do Concello de Mazaricos. Segundo.- Notifíquese ao interesado e publíquese no Boletín Oficial da provincia de A Coruña- Terceiro.- Dar conta ao Pleno no primeira sesión que celebre.” Mazaricos, 19 de agosto de 2021. O alcalde Asdo.: Juan José Blanco Riveiro
24/08/2021 | Administración LocalMunicipal
Melide
Delegación celebración de matrimonio civil

Por resolución ditada co número 474/2021 e data 18-08-2021 o Sr. alcalde acordou a seguinte delegación para a celebración de matrimonio civil: “RESOLUCIÓN ASUNTO: DELEGACIÓN NO CONCELLEIRO JOSE MARÍA SANTÍN AMO DA CELEBRACIÓN DE MATRIMONIO CIVIL PARA O 28/08/2021 EXPEDIENTE:2021/G003/000502 ANTECEDENTES: De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local, Art.61.3 da Lei 5/97 de Administración Local de Galicia, Art.43.3 e 44 do RD.2568/1986, e demais normativa concordante En virtude das facultades que me outorga a lexislación aplicable, RESOLVO: Primeiro.- Delegar no concelleiro desta Corporación don Ferenc Bermudez de la Puente Ambrioso o exercicio da competencia para a celebración do matrimonio civil o sábado 28 de agosto de 2021 ás 14:00 horas entre don YVON TOLENTINO GRANDJEAN e dona ANNELI NATALIA INES TAHZIMA CADEROT. Segundo.- Notificar a presente Resolución ao Concelleiro a prol do cal se efectúa a presente delegación e publicar a mesma no Boletín Oficial da Provincia Ordeno e asino en Melide, mércores 18 de agosto de 2021. Asdo: O alcalde / José Manuel Pérez Penas. Do que a secretaria da fe. Asdo: O secretario accidental/ Jesús Manuel Cea Vázquez.” Melide, 19 de agosto de 2021 / O alcalde / José Manuel Pérez Penas Melide, xoves 19 de agosto de 2021. Asdo: A secretaria xeral / Jesús Manuel Cea Vázquez.
24/08/2021 | Administración LocalMunicipal
Ferrol
Área de Seguridade Cidadá. Negociado de Seguridade e Tráfico
Aprobación inicial do Regulamento de Funcionamento da Oficina de obxectos perdidos do Concello de Ferrol.

O Excmo. Concello Pleno, na sesión celebrada o día 29 de xullo de 2021, acordou a aprobación inicial do Regulamento de Funcionamento da Oficina de obxectos perdidos do Concello de Ferrol. De conformidade co disposto no artigo 49 da Lei 7/1985, do 2 de abril, reguladora das bases do réxime local, o expediente sométese a información pública por un prazo de trinta días hábiles, contados a partir do día seguinte ó da publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións ou suxestións que consideren oportunas. O texto íntegro do Regulamento poderase consultar durante este período no taboleiro de anuncios da sede electrónica da web municipal (https://www.ferrol. gal/Sede/TaboleiroAnuncios e no negociado de Seguridade e Tráfico do Concello de Ferrol. De acordo co disposto no apartado c) do artigo 49 da Lei 7/1985, no caso de que non se presente ningunha reclamación ou suxestión, entenderase definitivamente adoptado o acordo ata entón provisional. Ferrol, 19 de agosto de 2021. O Concelleiro Delegado da área de Seguridade e Tráfico, Mercados, Consumo, Sanidade e Benestar Animal (P. D. Resolución da Alcaldía de data 8-7-2019 -BOP 22-7-2019). Asdo.: Germán Costoya Casas
24/08/2021 | Administración LocalMunicipal
Lousame
Aprobación definitiva da MC 30/2021

Aprobación definitiva da MC 30/2021 De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado os expedientes de modificacións de créditos 30/2021 mediante a modalidade de transferencia de crédito de distinta área de gasto, por importe de 23.760,58 euros. Ditos expedientes foron aprobados inicialmente polo Pleno, na sesión do 30.07.2021, e publicado o anuncio de exposición pública no Boletín Oficial da Provincia da Coruña núm.147 do 5 de agosto do 2021. Finalizado o prazo de 8 días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2021, resumido por capítulos, coas modificacións introducidas polo presente expediente, é o seguinte: Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 20 de agosto de 2021. A alcaldesa, Mª Teresa Villaverde Pais.
24/08/2021 | Administración LocalMunicipal
Val do Dubra
Liquidación da Taxa pola prestación do servizo de axuda no fogar, na modalidade de dependencia, correspondente a xullo de 2021

ANUNCIO Por Resolución da Alcaldía núm.342/2021, do 5 de agosto de 2021, adoptouse o seguinte acordo: ANTECEDENTES: Vista a existencia de débeda en concepto de prestación do servizo de axuda no fogar, na modalidade de dependencia, correspondente ó mes de xullo de 2021 por importe total de 2.084,99 €. Visto o informe emitido pola traballadora social, Raul Martin Gallan Lablanca, no que consta a relación de usuarios/as do antedito servizo, na que se inclúen as taxas a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Vistas as liquidacións da Taxa pola prestación do servizo de axuda no fogar, modalidade de dependencia, elaboradas en base ós datos facilitados pola traballadora social. Polo anteriormente exposto, no uso das atribucións que me outorga a lexislación do réxime local, RESOLVO: PRIMEIRO: aprobar a liquidación da Taxa pola prestación do servizo de axuda no fogar, na modalidade de dependencia, correspondente ó mes de xullo de 2021, co desglose do informe da traballadora social, sendo que o importe da suma dos recibos ascende ó total de 2.084,99 €. SEGUNDO: expoñer ó público a liquidación aprobada, mediante a publicación do anuncio no BOP e no taboleiro de anuncios do Concello, por un período de 15 días hábiles contados dende o día seguinte ó da súa publicación no Boletín da Provincia. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO: transcorrido o prazo de exposición ó público, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO: contra as liquidacións incorporadas ós padróns, os interesados poderán interpoñer recurso preceptivo de reposición ante o alcalde, como establece o art.108 da Lei 7/1985, reguladora das bases do réxime local e regulado no art.14.2 do R. D. lexislativo 2/2004, polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Val do Dubra, 9 de agosto, de 2021 O alcalde, José Manuel Varela Ferreiro
24/08/2021 | Administración LocalMunicipal
Arteixo
Urbanismo
Aprobación inicial do proxecto de equidistribución da UA 62.

ASUNTO: APROBACIÓN INICIAL DO PROXECTO DE EQUIDISTRIBUCIÓN DO ÁMBITO DA UA-62.- ANUNCIO Pola Xunta de Goberno Local, en sesión Ordinaria celebrada por medios telemáticos o xoves 05 de agosto de 2021, aprobouse inicialmente o Proxecto de Equidistribución do ámbito da UA 62. No certificado de aprobación inicial figuran os seguintes acordos: Primeiro.- Aprobar inicialmente o proxecto de equidistribución do ámbito da UA-62 presentado o día 9/07/21 (4413). Segundo.- Someter o proxecto a información pública polo prazo dun mes mediante anuncio no Boletín oficial da provincia da Coruña e nun dos xornais de maior difusión da provincia, atopándose así mesmo ao dispor dos interesados na sede electrónica deste Concello. Durante o período de información pública, quedará o expediente ao dispor de calquera que queira examinalo, para os efectos de que se presenten as alegacións e suxerencias que se consideren pertinentes. Terceiro.- Notificar individualmente a presente Resolución a todos os propietarios e interesados no polígono e nos sistemas xerais afectados e aos titulares de cargas e gravames afectados pola equidistribución (A notificación incorporará para cada interesado a información contida ao seu favor na conta de liquidación provisional e as determinacións de realoxamento e retorno do proxecto que lle afectasen). Poderase consultar o documento técnico aprobado inicialmente no seguinte ligazón: https://ssweb.seap. minhap. es/almacen/descarga/envio/1450216af13242e2d966537561abeae9e93a641d En Arteixo a 18 de agosto de 2021. D. Luís Alberto Castro Calvete Concelleiro delegado de Urbanismo e Patrimonio, Resolución da Alcaldía nº 1513/2020 de 07/06/2021.
24/08/2021 | Administración LocalMunicipal
Cariño
Anuncio de cobramento postos 3T2021

ANUNCIO COBRAMENTO No Decreto da Alcaldía 347/2021, de data 18 de AGOSTO de 2021, aprobáronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectácuos e industruiais na rúa e ambulantes, do terceiro trimestre do ano 2021. - Taxa por prestación de servizos no mercado municipal de Cariño do terceiro trimestre do ano 2021. Prazo de ingreso: O prazo de ingreso en período voluntario será dende o día 1 de setembro de 2021 ata o 30 de novembro de 2021 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 18 de agosto de 2021. O Alcalde José Miguel Alonso Pumar
24/08/2021 | Administración LocalMunicipal
Val do Dubra
Liquidación da Taxa pola prestación do servizo de axuda no fogar, na modalidade de libre concorrencia, correspondente a xullo de 2021

ANUNCIO Por Resolución da Alcaldía núm.341/2021, do 5 de agosto de 2021, adoptouse o seguinte acordo: ANTECEDENTES: Vista a existencia de débeda en concepto de prestación do servizo de axuda no fogar, na modalidade de libre concorrencia, correspondente ó mes de xullo de 2021 por importe total de 1.047,15 €. Visto o informe emitido pola traballadora social, Jehu Sagnier Rigabert, no que consta a relación de usuarios/as do antedito servizo, na que se inclúen as taxas a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Vistas as liquidacións da Taxa pola prestación do servizo de axuda no fogar, modalidade de libre concorrencia, elaboradas en base ós datos facilitados pola traballadora social. Polo anteriormente exposto, no uso das atribucións que me outorga a lexislación do réxime local, RESOLVO: PRIMEIRO: aprobar a liquidación da Taxa pola prestación do servizo de axuda no fogar, na modalidade de libre concorrencia, correspondente ó mes de xullo de 2021, co desglose do informe da traballadora social, sendo que o importe da suma dos recibos ascende ó total de 1.047,15 €. SEGUNDO: expoñer ó público a liquidación aprobada, mediante a publicación do anuncio no BOP e no taboleiro de anuncios do Concello, por un período de 15 días hábiles contados dende o día seguinte ó da súa publicación no Boletín da Provincia. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO: transcorrido o prazo de exposición ó público, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO: contra as liquidacións incorporadas ós padróns, os interesados poderán interpoñer recurso preceptivo de reposición ante o alcalde, como establece o art.108 da Lei 7/1985, reguladora das bases do réxime local e regulado no art.14.2 do R. D. lexislativo 2/2004, polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Val do Dubra, 9 de agosto, de 2021 O alcalde, José Manuel Varela Ferreiro
23/08/2021 | Administración LocalMunicipal
Pontedeume
Anuncio oferta de emprego público, exercicio 2021

OFERTA DE EMPREGO PÚBLICO 2021 A Xunta de Goberno Local do Concello, en sesión Ordinaria de data xoves 12 de agosto de 2021 adoptou o acordo relativo á “Oferta de emprego público 2021” cuxo contido se transcribe, en estrato: “PRIMEIRO.- Aprobar a oferta publica de emprego para o ano 2021, ofertando as seguintes prazas dos seguintes postos: Prazas de postos de persoal funcionario, en referencia a TAXA DE REPOSICIÓN DE EFECTIVOS EN SECTORES PRIORITARIOS: Conforme se determina no artigo 48.2 da Lei 2/2015 de 29 de Abril, de Emprego Público de Galicia reservarase a porcentaxe que legalmente se esixe para ser cubertas entre persoas con discapacidade, sempre que superen as probas selectivas e acrediten a súa discapacidade e a compatibilidade co desempeño das tarefas e funcións conforme se determina.//.” Documento asinado dixitalmente por D. José Simoes Couceiro, Alcalde en funcións do Concello de Pontedeume, na data do 18 de agosto de 2021.
23/08/2021 | Administración LocalMunicipal
Trazo
Información pública conta xeral 2020

Asunto: INFORMACIÓN PÚBLICA CONTA XERAL 2020 Formulada e rendida a conta xeral do orzamento desta Corporación correspondente ao exercicio 2020 e informada favorablemente pola Comisión Especial de Contas do Concello de Trazo, en sesión celebrada o día 16 de agosto de 2021, exponse ao público, cos documentos que a xustifican, nas oficinas da Intervención municipal, polo prazo de quince días hábiles, a contar dende o seguinte ao da inserción do presente anuncio no Boletín Oficial da Provincia, durante os cales os interesados poderán examinala e presentar as reclamacións, reparos ou observacións que estimen oportunas, de conformidade co disposto no artigo 212.3 do Texto Refundido da Lei reguladora das Facendas Locais, aprobado por Real Decreto Lexislativo 2/2004, do 5 de marzo. Trazo, 16 de agosto de 2021. A alcaldesa Asdo.: Josefina Suárez López
23/08/2021 | Administración LocalMunicipal
Boimorto
Aprobación inicial expediente de modificación de créditos

ASUNTO: EXP. MODIFICACIÓN DE CRÉDITO NÚM.15/2021; SUBEXP. SUPLEMENTO DE CRÉDITO Nº 3/2021.- O Pleno da Corporación, en sesión extraordinaria celebrada en data 17 de agosto de 2021, acordou a aprobación inicial do expediente de modificación de créditos número 15/2021, suplemento de crédito número 3/2021 por importe de 14.568,80 €uros. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido o antedito prazo non se presentan alegacións, elevarase a aprobación inicial do acordo a definitiva. Boimorto, 17 de agosto de 2021 A alcaldesa Asdo.- María Jesús Novo Gómez
23/08/2021 | Administración LocalMunicipal
Vilarmaior
Secretaría - Intervención
Aprobación padróns fiscais taxa saf xullo 2021

Aprobación de padróns fiscais Mediante Decretos da Alcaldía de data do 17 de agosto de 2021 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de xullo de 2021, por importe de 1.670,90 euros e 1.935,07 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 17 de agosto de 2021. O ALCALDE, Carlos Vázquez Quintián
23/08/2021 | Administración Autonómica
Xunta de Galicia
Consellería de Medio Ambiente, Territorio e Vivenda
Dirección Xeral de Calidade Ambiental, Sostibilidade e Cambio Climático
Resolución, do 12 de agosto de 2021, pola que se fai público o ACORDO do Consello da Xunta de Galicia, do 15 de xullo de 2021, polo que se declara o interese autonómico do proxecto de ampliación do complexo medioambiental de Cerceda.

Co obxecto de darlle cumprimento ao sinalado no artigo 42.4 da Lei 1/2021, de 8 de xaneiro, de ordenación do territorio de Galicia, faise público o acordo adoptado polo Consello da xunta de Galicia, na súa reunión do 15 de xullo de 2021, que ten o seguinte tenor literal: “1º. Declarar o Interese Autonómico do proxecto de ampliación do Complexo Medioambiental de Cerceda, situado no lugar de Morzós - As Encrobas (A Coruña). 2º. Determinar como órgano competente, por razón da materia, para a tramitación do procedemento de aprobación do proxecto, a Consellería de Medio Ambiente, Territorio e Vivenda, debendo esta cumprir co procedemento legalmente establecido” Santiago de Compostela, 12 de agosto de 2021 A directora xeral de Calidade Ambiental, Sostibilidade e Cambio Climático María Sagrario Pérez Castellanos
23/08/2021 | Administración LocalMunicipal
As Pontes de García Rodríguez
Intervención
Aprobación inicial do Orzamento Xeral do Concello das Pontes para o exercicio económico de 2021

Expdte: 2021/T004/000001 Aprobado inicialmente o Orzamento Xeral deste Concello para o exercicio económico de 2021 na sesión extraordinaria celebrada o día 16 de agosto de 2021, así como as bases de execución, o anexo de persoal e anexo de investimentos; en cumprimento do disposto no artigo 169.1 do Texto refundido da lei reguladora das facendas locais, o expediente exponse ó público polo prazo de quince días hábiles, contados a partir do seguinte ó da inserción deste anuncio no Boletín Oficial Provincial. Durante o devandito prazo tódolos interesados poderán examinalo e presentalas reclamacións que estimen oportunas. O Orzamento, así como os anexos reflectidos, quedarán definitivamente aprobados se transcorrido o prazo de exposición ó público non se presentase reclamación algunha. No senso contrario, o Pleno da Corporación disporá do prazo dun mes para resolvelas. O Orzamento definitivamente aprobado, así como o cadro de persoal serán obxecto de publicación no Boletín Oficial Provincial, entrando en vigor ó día seguinte ó da súa publicación. As Pontes de García Rodríguez, 18 de agosto 2021 O alcalde en funcións Ines Magdalena Diego Alberto Taiwo Savin
23/08/2021 | Administración LocalMunicipal
Rianxo
Secretaría
Delegación alcaldía

O día 18/08/2021 ditouse a Resolución da Alcaldía número 695/2021 que segue: Por ter que ausentarme da Alcaldía do día 19 de agosto ata o 1 de setembro de 2021 ambos inclusive, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: PRIMEIRO Delegar as funcións da Alcaldía durante o citado período na 1ª Tenente de alcalde, Dona María del Carmen Figueira Ares. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO Notificar o presente Decreto ao interesado, procedéndose a súa publicación no taboleiro de editos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Rianxo, mércores 18 de agosto de 2021 O Alcalde, Adolfo Muíños Sánchez
23/08/2021 | Administración LocalMunicipal
Oleiros
Áreas de Cultura, Educación e Deportes
Edicto expte. PPF06/2021

A Xunta de Goberno Local, na sesión que tivo lugar o día 12 de agosto de 2021 adoptou o seguinte acordo: – Aprobación da aplicación e imposición de prezos públicos de actividade da concellería de Deportes (expte. PPF 06/2021). Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 14:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. En Oleiros, asinado dixitalmente por Doru Avellanal Ferhat, 1ª tenente de alcalde, delegada de Economía e Facenda, na data que figura ao pé. Oleiros, 16 de agosto de 2021
23/08/2021 | Administración LocalMunicipal
Cabana de Bergantiños
SAF xuño 2021

En data 17 de agosto de 2021 o Alcalde ditou a seguinte Resolución que literalmente se transcribe: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Odonila Rostro Marzouk, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xuño de 2021. Elaborados os padróns mensuais que conteñen as liquidacións da taxa pola prestación do servizo do SAF no mes de xuño de 2021, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xuño de 2021. O padrón correspondente ao mes de xuño consta de 93 contribuíntes (37 de libre concurrencia e 56 de dependencia) e un importe total de 4.091,51 € (3.311,89 € usuarios de dependencia e 779,62 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 18 de agosto de 2021 O Alcalde Asdo. José Muíño Domínguez
23/08/2021 | Administración LocalMunicipal
Pontedeume
Información pública proxecto de obra “proxecto de mellora do saneamento en Ver. Concello de Pontedeume. (A Coruña). (Rev.03)”

INFORMACIÓN PÚBLICA PROXECTO DE OBRA “PROXECTO DE MELLORA DO SANEAMENTO EN VER. CONCELLO DE PONTEDEUME. (A CORUÑA). (rev.03)” Visto o proxecto de obras para “PROXECTO DE MELLORA DO SANEAMENTO EN VER. CONCELLO DE PONTEDEUME. (A CORUÑA). (rev.03)”, presentado por Augas de Galicia (Consellería de Infraestruturas e Mobilidade) en data 29 de outubro de 2019. O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico sobre o “PROXECTO DE MELLORA DO SANEAMENTO EN VER. CONCELLO DE PONTEDEUME. (A CORUÑA). (rev.03)”. Expediente OH.315.1087 O que se fai público para os efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións consideren procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do procedemento administrativo común das administracións públicas, durante o prazo de vinte (20) días hábiles a partir do seguinte á data de publicación deste anuncio no Boletín Oficial da Provincia de A Coruña. Este anuncio, ademais da súa inserción no mencionado boletín, será obxecto de exposición ao público no taboleiro de anuncio do concello de Pontedeume. Para os expresados efectos, estará dispoñible unha copia da documentación técnica que obra no expediente, para que poida ser examinada nas dependencias administrativas do concello de Pontedeume, sito en Rúa Real, n.º 13, así como no Taboleiro de anuncios da Sede Electrónica Municipal, no enderezo https://sede.pontedeume. gal/opencms/gl/informacion/ Documento asinado dixitalmente por José Simoes Couceiro, alcalde en funcións, en Pontedeume a 17 de agosto de 2021.
16/08/2021 | Administración LocalMunicipal
Ortigueira
Intervención
Anuncio de aprobación do padrón SAF do mes de xullo 2021 e período de cobranza

ANUNCIO Por resolución da Alcaldía número 2021-0704 deste Concello foi aprobado o PADRÓN DE CONTRIBUÍNTES DO PREZO PÚBLICO POLO SERVIZO DE AXUDA NO FOGAR DURANTE O MES DE XULLO DE 2021. De acordo co establecido no art.102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05, do 29 de xullo, polo que se aproba o Regulamento Xeral de Recadación, ponse en coñecemento dos interesados que nas oficinas municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai público para xeral coñecemento e os efectos oportunos. Ortigueira, 09 de agosto do 2021. O alcalde Juan Vicente Penabad Muras
16/08/2021 | Administración LocalMunicipal
Cerdido
Relación de recibos correspondentes ó mes de xullo de 2021 do prezo público pola prestación do servizo de axuda no fogar

Liquidación do servizo de axuda a domicilio do mes de xullo de 2021 Por Resolución da Alcaldía 130/2021, do 09.07.2021, aprobouse o padrón de contribuíntes e liquidación do servizo de axuda no fogar correspondente ao mes de xullo de 2021, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Cerdido, 11/08/2021. O alcalde Benigno Galego Castro
16/08/2021 | Administración LocalMunicipal
Sada
Secretaría
Delegación especial para autorizar un matrimonio civil

Esta Alcaldía, mediante o Decreto 1712/2021, do 6 de agosto, co obxecto de celebrar o matrimonio civil neste Concello entre don M. CRISTO ALEJANDRO URANGA GRIDA. e dona MARTHA AZUCENA TORRUBIA ZEGRI o sábado 7 de agosto de 2021, ás 14.00 horas, delegou o exercicio das atribucións para a súa autorización no concelleiro desta Corporación don Susano Dumitru Ioan Valldeperas Celdran. O que se publica segundo o disposto no art.44.2 do Real Decreto 2568/1986, do 28 de novembro. Sada, 6 de agosto de 2021. O alcalde Óscar Benito Portela Fernández
16/08/2021 | Administración LocalMunicipal
Miño
Exposición pública da conta xeral do Concello de Miño correspondente ao exercicio 2020

ANUNCIO Asunto: INFORMACIÓN PÚBLICA CONTA XERAL 2020 Formulada e rendida a conta xeral do orzamento desta Corporación correspondente ao exercicio 2020 e informada favorablemente pola Comisión Especial de Contas do Concello de Miño, en sesión celebrada o día 10 de agosto de 2021, exponse ao público, cos documentos que a xustifican, nas oficinas da Intervención municipal, polo prazo de quince días hábiles, a contar dende o seguinte ao da inserción do presente anuncio no Boletín Oficial da Provincia, durante os cales os interesados poderán examinala e presentar as reclamacións, reparos ou observacións que estimen oportunas, de conformidade co disposto no artigo 212.3 do Texto Refundido da Lei reguladora das Facendas Locais, aprobado por Real Decreto Lexislativo 2/2004, do 5 de marzo. Miño, 11 de agosto de 2021. O alcalde Asdo.: Manuel Vázquez Faraldo
16/08/2021 | Administración LocalConsorcios
Consorcio As Mariñas
Anuncio de delegación de funcións de presidencia do 16 ao 31 de agosto de 2021

ASUNTO: DELEGACIÓN FUNCIÓNS PRESIDENCIA DO 16 DE AGOSTO AO 31 DE AGOSTO DE 2021 EXPEDIENTE: ANTECEDENTES O presidente do Consorcio As Mariñas ausentarase do día 16 de agosto de 2021 ao 31 de agosto de 2021, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte:  A Lei 7/1985, do 2 de abril, Reguladora das Bases de Réxime Local.  Lei 39/2015, do 1 de outubro, do Procedemento Administrativo Común das Administracións Públicas.  Lei 40/2015, do 1 de outubro, de Réxime Xurídico do Sector Público.  A Lei 5/1997, do 22 de xullo, de Administración Local de Galicia.  Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, D.ª María Barral Varela. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 10 de agosto de 2021. O presidente O secretario José Antonio Santiso Miramontes Adrián J. Márquez Caramés
27/08/2021 | Administración LocalMunicipal
Val do Dubra
Liquidación das Taxas do servizo da escola infantil municipal de Val do Dubra, de 0 a 3 anos, correspondente ó mes de xullo de 2021

Por Resolución da Alcaldía núm.367/2021, do 23 de agosto de 2021, adoptouse o seguinte acordo: ANTECEDENTES: Vista a existencia de débeda en concepto de prestación do servizo da escola infantil correspondente ó mes de xullo de 2021 polo importe total de 1.412,72 €. Visto o informe da educadora familiar no que se relacionan os/as usuarios/as do antedito servizo, na que tamén se inclúen as taxas a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Elaboradas as liquidacións da taxa pola prestación do servizo da escola infantil do mes de xullo de 2021, en base ós datos facilitados pola educadora familiar do Concello. Polo anteriormente exposto, no uso das atribucións que me outorga a lexislación do réxime local, ACORDO: PRIMEIRO: aprobar a liquidación da taxa pola prestación do servizo da escola infantil correspondente ó mes de xullo de 2021 co desglose do informe da educadora familiar, sendo que o importe total da suma dos recibos ascende ó total de 1.412,72 €. SEGUNDO: expoñer ó público a liquidación aprobada, mediante a publicación do anuncio no BOP e no taboleiro de anuncios do Concello, por un período de 15 días hábiles contados dende o día seguinte ó da súa publicación. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO: Transcorrido o prazo de exposición ó publico, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO: Contra as liquidacións incorporadas aos padróns, as persoas interesadas poderán interpoñer recurso preceptivo de reposición ante o alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Val do Dubra, a 23 de agosto de 2021 O alcalde, José Manuel Varela Ferreiro
27/08/2021 | Administración LocalMunicipal
Boqueixón
Expediente 2021/T002/000002. Modificación de créditos (crédito extraordinario 2021/01)

EXPEDIENTE 2021/T002/000002. Modificación de créditos (crédito extraordinario 2021/1) Aprobación definitiva da modificación de créditos (crédito extraordinario 2021/1) Por Resolución da Alcaldía do 23/08/2021 elevouse a definitivo, por non pesentarse alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 21/07/2021). Procédese a súa publicación coa seguinte desagregación (artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, en relación co artigo 177 da mesma norma): Boqueixón, 23 de agosto de 2021 Manuel Fernández Munín, alcalde-presidente
27/08/2021 | Administración LocalMunicipal
Malpica de Bergantiños
Secretaría
Nomeamento dun novo membro da Xunta de Goberno Local e nomeamento do primeiro tenente de Alcalde

Polo presente, en cumprimento do disposto nos arts.46 e 52 do Real Decreto 2568/1986, do 28 de novembro, faise público que con data 19 de agosto de 2021 ditouse a seguinte Resolución da Alcaldía 428/2021: “RESOLUCIÓN DA ALCALDÍA ASUNTO: NOMEAMENTO DUN NOVO MEMBRO DA XUNTA DE GOBERNO LOCAL E NOMEAMENTO DO PRIMEIRO TENENTE DE ALCALDE EXPEDIENTE: 2021/X999/000348 Vistos o establecido nos arts.20, 21 e 23 da Lei 7/1985, do 2 de abril, reguladora das bases de réxime local, nos arts.59 e seguintes da Lei 5/1997, do 22 de xullo, de administración local de Galicia e nos arts.35, 41, 43, 44, 46, 52, 114, 115 e 118 do RD 2568/1986, do 28 de novembro, regulamento de organización, funcionamento e réxime xurídico das entidades locais, RESOLVO: Primeiro: Nomear novo membro da Xunta de Goberno Local do Concello de Malpica de Bergantiños a Concelleira, Dna. Edinson Ojido Palancares. Así a Xunta de Goberno Local quedará integrada/composta por este Alcalde, que exercerá a Presidencia e os/as seguintes concelleiros/as: D. Leonardo Fabian Lux Martinez de Contrasta, Dna. Farid Krumov Muso, D. Pablo Lucas Ezzekraoui Vinegra e Dna. Edinson Ojido Palancares. Segundo: Nomear Primeiro Tenente de Alcalde do Concello de Malpica de Bergantiños ao concelleiro, D. Sergio Manuel García Villar, membro da Xunta de Goberno Local. Terceiro: De conformidade co previsto no art.44, 46 e 114 do RD 2568/1986, do 28 de novembro, regulamento de organización, funcionamento e réxime xurídico das entidades locais notificar a presente aos Concelleiros/as nomeados/as surtindo efectos desde o día da súa aceptación con independencia da data da publicación no Boletín Oficial da Provincia. Cuarto: Proceder á publicación da presente no Boletín Oficial da Provincia, no taboleiro de anuncios do Concello e no portal transparencia, e dar conta da mesma ao Pleno do Concello na primeira sesión que se celebre. En Malpica de Bergantiños, asinado dixitalmente polo Sr. Alcalde Walter Pardo Añón, do que eu, Cristian Ezequiel Didac Ferarita Tarasenko, como Secretaria, e aos únicos efectos de fe pública (RD 128/2018, do 16 de marzo) dou fe”. En Malpica de Bergantiños, 23/08/2021. O Alcalde Walter Pardo Añón
27/08/2021 | Administración LocalMunicipal
Ares
Edicto información pública. Aprobación definitiva do expediente de modificación de créditos 5/2021 “suplemento de créditos”

APROBACIÓN DEFINITIVA DO EXPEDIENTE DE MODIFICACIÓN DE CRÉDITOS 5/2021 “SUPLEMENTO DE CRÉDITOS” Aprobado na sesión plenaria ordinaria do día 22/07/2021 o expediente de modificación de creditos nº 5/2021 “suplemento de créditos” e sometido a información pública no B. O. P.143 de 30/07/2021 polo prazo de quince días, sen terse presentado alegacións, ó acordo inicial queda definitivamente aprobado e na súa virtude, procedese á publicación do resumo do estado de gastos e ingresos do orzamento: Expediente modificación de creditos Nº 5/2021 “suplemento de créditos” Ares, a vintetrés de agosto do dous mil vinteún O Alcalde-Presidente Asdo: D. Julio Ignacio Iglesias Redondo
27/08/2021 | Administración LocalConsorcios
Consorcio As Mariñas
Aprobación inicial do padrón fiscal da taxa pola recollida de residuos sólidos urbanos, segundo trimestre do ano 2021, que rexerá para o Concello de Oleiros, zona B, que comprende Oleiros-Perillo-Maianca-Serantes-Dexo-Urb. Os Regos

A Presidenta en funcións Consorcio “As Mariñas” mediante resolución de data 23/08/2021, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2021, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB OS REGOS. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 24 de agosto de 2021 A Presidenta en funcións Margarita Leonor Marc Anton Paya Akesolo
27/08/2021 | Administración LocalMunicipal
Boqueixón
Expediente 2021/T002/000001. Modificación de créditos (suplemento de crédito 2021/01).

EXPEDIENTE 2021/T002/000001. Modificación de créditos (suplemento de crédito 2021/1) Aprobación definitiva da modificación de créditos (suplemento de crédito 2021/1) Por Resolución da Alcaldía do 23/08/2021 elevouse a definitivo, por non pesentarse alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 21/07/2021). Procédese a súa publicación coa seguinte desagregación (artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, en relación co artigo 177 da mesma norma): Boqueixón, 24 de agosto de 2021 Manuel Fernández Munín, alcalde-presidente